google/wiki40b huggingface dataset:
Kostol svätého Mikuláša (Podunajské Biskupice)

História

Hoci o dobe jeho vzniku nie sú žiadne bližšie pramene, často sa vyskytuje rok 1221 ako rok vystavania kostola. Prvá hodnoverná listina, ktorá sa výslovne týka kostola, je bula Urbana IV. z roku 1264. Táto listina je priamym dôkazom toho, že kostol existoval už skôr.
Kostol bol postavený v gotickom štýle, niesol však aj znaky románskeho štýlu. V priebehu jeho existencie bol viackrát prestavaný a opravovaný. V polovici 14. storočia bol prestavaný v gotickom štýle, barokové dostavby sú z roku 1770 a klasicistické z roku 1794. Posledné úpravy sú z 1938.
Les Essarts (Eure)

Poloha

Obec má rozlohu 15,18 km². Najvyšší bod je položený 182 m n. m. a najnižší bod 152 m n. m.

Obyvateľstvo

Počet obyvateľov obce je 364 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grafikon vlakovej dopravy 2014/2015

Grafikon vlakovej dopravy 2014/2015 je cestovný poriadok osobnej železničnej dopravy na tratiach patriacich Železniciam Slovenskej republiky platný od 14. decembra 2014 do 12. decembra 2015.

Železničná spoločnosť Slovensko

ZSSK plánuje v priebehu grafikonu realizovať približne 1 600 vlakov pre štát a niekoľko InterCity vlakov na 48 tratiach.

RegioJet

RegioJet realizuje diaľkovú dopravu na linkách Bratislava – Žilina – Košice, Praha – Žilina – Košice a Praha – Žilina – Martin a regionálnu dopravu pre štát na trati 130.

LEO Express

LEO Express ponúka jeden pár diaľkových vlakov na linke Praha – Žilina – Prešov - Košice.
Kobylnice (okres Brno-venkov)

Dejiny

Prvá písomná zmienka pochádza z roku 1306. Územie obce bolo osídlené už v období paleolitu, bolo tu nájdeno keltské pohrebisko z 3. – 2. storočia pred Kr. Kobylnice (skôr Kobylníky, Kobelnice) nesú svoj súčasný názov od 16. marca 1939.
Saint-Jean-de-Nay

Poloha

Obec má rozlohu 28,26 km². Najvyšší bod je položený 1 301 m n. m. a najnižší bod 868 m n. m.

Obyvateľstvo

Počet obyvateľov obce je 389 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vautorte

Poloha

Obec má rozlohu 23,64 km². Najvyšší bod je položený 221 m n. m. a najnižší bod 114 m n. m.

Obyvateľstvo

Počet obyvateľov obce je 582 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dark ambient

Dejiny

Dark ambient ako žáner nemá žiadneho zakladateľa a aj jeho názov vznikol až oveľa neskôr ako štýl samotný. Za nahrávky, ktoré predstavujú len akési korene tohto hudobného tvaru, možno považovať skladby vytvorené v rámci raného obdobie spolupráce Briana Ena a Roberta Frippa na albume Evening Star (1975).

Charakteristika

Vo všeobecnosti Dark ambient využíva ako organické, tak i obskúrne zvukové efekty. Možno sa stretnúť s gongom, perkusívnymi rytmami a často sa objavuje i upravený vokál. Atmosféra hrá veľkú úlohu a má predovšetkým introspektívny charakter. Okrem toho sa v mnohých prípadoch spája i s vizualizáciou.
Casimirov jav

Casimírov jav alebo Casimirova sila je prejav existencie párov virtuálnych častíc vo vákuu. Nastáva v prípade, keď sa ocitnú veľmi blízko seba napríklad dve nenabité dosky, ktoré by sa vzhľadom k absencii náboja nemali navzájom silovo ovplyvňovať.
Dve rovnobežné nenabité dosky sa vzájomne priťahujú malou, ale nenulovou silou (ktorá je pre dostatočne tenké dosky podstatne väčšia, než vzájomná gravitačná príťažlivosť). Ako v okolitom prostredí, tak aj medzi týmito doskami totiž vznikajú vákuové fluktuácie (virtuálne páry častíc a antičastíc). Tie, ktoré vznikajú medzi doskami, majú obmedzený súbor možných vlnových dĺžok, pretože musia mať takú vlnovú dĺžku, aby vzdialenosť medzi doskami bola jej celočíselným násobkom. To znamená, že virtuálnych párov častíc vzniká v priestore medzi doskami o niečo menej než mimo nich, kde môžu nadobúdať ľubovoľných vlnových dĺžok.
Casimírov jav nie je obmedzený na prípad vákuovej medzery, ale vyskytuje sa aj v prípade, že medzera medzi doskami je vyplnená ľubovoľnou reálnou tekutinou. Ak navyše budú mať materiály dosiek a tekutinarozdielnu permitivitu, môže byť výsledný efekt Casimírovej sily tiež odpudivý. Ten nastane vtedy, ak bude hodnota permitivity tekutiny niekde medzi hodnotami permitivity dosiek. Príťažlivá Casimírova sila (vákuová), úmerná súčinu permitivity oboch látok, potom bude medzi jednou doskou a tekutinou väčšia, než medzi doskami navzájom, čo povedie k vnikaniu tekutiny do medzery s následkom výsledného odpudzovania dosiek.
Kým príťažlivý efekt Casimírovej sily spôsobuje v odbore nanotechnológií isté problémy, pretože vytvára nechcenú priľnavosť nanosúčiastok, odpudivý jav možno naopak veľmi vhodne využiť napríklad pre konštrukcii osadenia veľmi citlivých mikrosúčastí prístrojov (tzv. kvantová levitácia) alebo návrhy mikroprístrojov s veľmi nízkym trením.
Slough

Dejiny

Prvá písomná zmienka o tomto sídle, pod názvom Slo, pochádza z roku 1196, neskôr z roku 1336 ako Sloo a v roku 1437 ako Le Slowe, Slowe alebo Slow. Rozvoj mesta nastal v polovici 19. storočia, keď bola v roku 1840 otvorená železničná stanica, spájajúca Slough s Londýnom. Od roku 1831 do roku 1841 sa počet obyvateľov zdvojnásobil a v roku 1891 žilo v Sloughu 7 700 občanov.
Po druhej svetovej vojne sa tu usadili noví obyvatelia, ktorí prišli zo zbombardovaného Londýna. Ďalší prílev obyvateľov priniesol rozvoj priemyslu okolo roku 1960. V súčasnosti žije v Sloughu okolo 119 000 obyvateľov.
Noyers-Saint-Martin

Poloha

Obec má rozlohu 13,27 km². Najvyšší bod je položený 179 m n. m. a najnižší bod 118 m n. m.

Obyvateľstvo

Počet obyvateľov obce je 773 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pavel Kyrmezer

Životopis

Narodil sa v rodine mestského kuriéra v Banskej Štiavnici, ktorý pochádzal zo Sedmohradska a bol začas zamestnaný pri kráľovskej komore. Po skončení teológie v Krakove pôsobil ako evanjelický farár v Soblahove a v Nemšovej.
Na Morave sa usadil v roku 1560 a pôsobil tu ako učiteľ, mestský pisár a napokon ho v Krakove vysvätili za luteránskeho kňaza. Bol farárom v Sliezsku a na Morave, v roku 1576 sa stal farárom a potom dekanom v Uherskom Brode. Snažil sa o zjednotenie protestantských cirkví na Morave, no nedarilo sa mu to vďaka Jednote bratskej, ktorá odmietala jeho vedenie. Keď ho obvinili z kalvinizmu, odsťahoval sa do Holíča. Napokon zomrel v biede a opatere členov Jednoty bratskej, s ktorými sa pomeril.

Tvorba

Významné miesto v dejinách literatúry mu zabezpečili po česky alebo ľudovým jazykom vo veršoch písané divadelné hry. Ich námetom sú biblické motívy, ale spracovanie vyniká kritickým pohľadom na súveký svet. Tieto diela sú jedným z prvých prejavov meštianskeho, od školy nezávislého divadla. Jeho hry znamenajú vrchol slovenskej a českej humanistickej a renesančnej literatúry.
Saint-Silvain-Bas-le-Roc

Poloha

Obec má rozlohu 15,32 km². Najvyšší bod je položený 534 m n. m. a najnižší bod 310 m n. m.

Obyvateľstvo

Počet obyvateľov obce je 495 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tundra

Tundra (z fín. tunturi - bezlesá, holá krajina) je vegetačný typ polárneho a subpolárneho pásma. Ročná priemerná teplota je v tundrách nižšia ako 0 °C, charakteristické sú preto dlhodobo zamrznuté pôdy - permafrost. Na pôde sa nachádza aj 1 m ľadu a ten nedovoľuje prenikaniu vody na pôdu a ani prechodu koreňov.
Flóra tundry je nepestrá. Rastliny sú plytko zakorenené, dosahujú vysoký vek, vzhľadom na pomalý rast (kríky až do 200 rokov). Smerom k hranici lesa prechádza tundra do lesotundry. Len malé množstvo vegetácie dokáže prežiť a preto rastliny využívajú každú výhodu, ktorá sa im naskytne. Svahy smerované na juh, alebo terén kde je dostatok vody.
Rozklad materiálu je veľmi spomalený, kvôli tomu je v tundre málo výživných látok.

Pôda

Pôda je zamrznutá. Niekedy sa ukáže tráva, mach alebo zakrpatené stromy.
Jayma Maysová

Životopis

Jayma sa narodila v júli 1979 v meste Bristol, v štáte Tennessee, ale vyrastala v meste Grundy vo Virgínií. Jej rodičmi sú Susan Paulette a James Edwin Mays. Po absolvovaní strednej školy v Grundy, navštevovala Southwest Virginia Community College, neskôr na Virginia Tech a nakoniec skončila na Radforskej Univerzite, kde študovala so zameraním na múzické umenia.

Kariéra

Svoju kariéru zahájila v roku 2004 televíznymi seriálmi ako príklad Joey či Škaredá Betty. Zahrala si menšiu úlohu po boku Rachel McAdams v thrilleri Noční let z roku 2005, ktorý režíroval Wes Craven.
Tiež sa do podvedomia divákov dostala vďaka úlohe v seriály Dr. House. Vďaka jej nie práve dospelému vzhľadu, získala úlohu v paródií na filmy Veľkofilm (2007), čo je príklad paródia na filmy ako Charlie a továreň na čokoládu alebo Narnia: Lev, šatník a čarodejnica.
Objavila sa aj vo videoklipe „Awakening“ skupiny Switchfoot.
V roku 2008 sa objavila v komédií Poliš z ochoďáku, ktorý v roku 2015, mal druhú časť, v ktorej sa Jayma neobjavila kvôli zmluve zo seriálom Glee, v ktorom účinkovala od roku 2009 do roku 2015. Jej postava sa volala Emma Pillsbury a bola výchovná poradkyňa na škole. Tiež sa jedná o jej najviac známu rolu. V seriály ju tiež vidieť aj spievať.
V roku 2011, prepožičala svoj hlas v animovanej rozprávke Šmolkovia, ktorá sa neskôr v roku 2013 dočkala aj druhej časti.
V seriály Millerovci (2013) nahradila herečku Mary Elizabeth Ellis a o rok sa objavila po boku herečky Patricii Clarkson v komédií Last Weekend.
V roku 2017, po boku herca Toma Cruisa sa objaví vo filme Nebeský gauner a tiež aj v pripravovanom seriály Trial & Error.

Osobný život

Od roku 2007 je vydatá za herca Adama Campbella, s ktorým sa spoznala pri natáčaní filmu Veľkofilm. Má s ním syna Judea, ktorý sa narodil v auguste 2016. Vo voľnom čase najradšej počíta matematiku a v auguste 2014, podporila ochorenie ALS, na výzvu Ice Bucket Challange.
Miscon

Poloha

Obec má rozlohu 12,66 km². Najvyšší bod je položený 1 440 m n. m. a najnižší bod 688 m n. m.

Obyvateľstvo

Počet obyvateľov obce je 53 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chlóris (manželka Nélea)

Chlóris alebo Chloris (starogr. Χλωρίς – Chlóris, lat. Chloris) je v gréckej mytológii dcéra Amfióna z minyjského Orchomena.
Chlóris sa vydala za pylského kráľa Nélea. Manželom sa narodila dcéra Péro a dvanásť synov Tauros, Asterios, Pylaón, Déimachos, Eurybios, Epilaos, Frasios, Eurymenes, Euagoras, Alastor, Periklymenos a Nestor, z ktorých jedenásť neskôr zomrelo v boji proti Héraklovi, keď išli na pomoc élidskému kráľovi Augieovi.
Zachránil sa len najmladší syn Nestor, ktorý potom v Pyle prevzal kráľovské žezlo a po dlhých rokoch sa ako najstarší z achájskych vodcov preslávil v trójskej vojne.
Zákysučie

Dejiny

O osídlení Krásna na pravom brehu Kysuce sa spomína v 17. storočí, kedy tu miestní roľnici postavili dva vodné mlyny, ktoré produkovali múku až do konca 18. storočia. Na začiatku 19. storočia malo Zákysučie 25 domov a 150 obyvateľov. Tento počet sa ztrojnásobil po vybudovaní Košicko-bohumínskej železnice v roku 1871, kedy tu už v 120 domoch žilo takmer 500 obyvateľov. Nachádzala sa tu pošta a istý čas tu sídlil aj notár. Dva brehy so starým Krásnom spájala nejaký čas Kompa, ktorá mala slúžiť dovtedy, kým sa nepostaví nový most. Ten sa však postavil až v roku 1905 a slúžil tak mestskej časti do 60. rokov, kedy bol po veľkej nehode zničený. V čase najväčšieho rozmachu Krásna bola v Zákysučí postavená rozsiahla domová zástavba, ktorú miestny nazývajú " U Gundaša ". Situovaná je na ulici Leonarda Sojčáka. Obchod tu bol otvorený až v časoch prvej republiky na železničnej stanici. Potom už obchod dostal vlastnú budovu v ktorej je dodnes spolu s Reštauraciou DA-SY, ktorá je pod ním. Okrem železničnej stanice však Zákysučie bolo zdrojom obživy pre jeho obyvateľov aj v Oceľových konštrukciách n.p. kde pracovalo 500 ľudí nielen zo Zákysučia, ale aj z mestskej časti Blažkov a z okolitých obcí. Po páde komunizmu sa ešte podarilo dokončiť domovú zástavbu na Dielničkách.
Metla

Metla je viacúčelový nástroj primárne určený predovšetkým na zametanie alebo na damiana (hromadné odstránenie viacerých predmetov rôznej veľkosti zo zeme), alebo v kombinácii s vlhkou handrou na zmývanie (odstránenie zaschnutých nečistôt). Bežná metla pozostáva z tenkých štetín upevnených tesne vedľa seba na hlavicu pozdĺžneho alebo okrúhleho tvaru. Poslednou, neodmysliteľnou súčasťou bežnej metly je rúčka, určená na pohodlnú manipuláciu s metlou. Môže mať rôznu veľkosť a ľahko podľa nej poznáme derivát bežnej metly - metličku (charakteristická krátkou rúčkou, ktorá ju predurčuje na manipuláciu s použitím jednej ruky).

Alternatívne využitie

V období stredoveku ľudia považovali metlu za dopravný prostriedok pre strigy alebo bosorky. Aj napriek jasnej spojitosti so ženami, prvé známe tvrdenie o úspešnom lete na metle pochádza z roku 1453 od muža, Guillaume Edelina. Tento fenomén však nebol nikdy dokázaný.
Silberturm

Silberturm (známy aj ako Dresdner Bank Hochhaus) je mrakodrap v nemeckom meste Frankfurt nad Mohanom. Postavený bol v rokoch 1975 - 1978 podľa návrhu, ktorý vypracoval Richard Heil. Má 32 poschodí a výšku 166,7 m, je tak 10. najvyšší mrakodrap v meste. 1. apríla 1998 na 32. poschodí vypukol požiar, ktorý sa nerozšíril do ostatných poschodí.
Lucia Nikmonová

Klubová kariéra

Svoju športovú kariéru začínala v rodných Leviciach, kde aj odohrala sezónu 2007/08 za Palas VK Levice. Od sezóny 2008/09 hrala za COP Nitra, kde bola kapitánkou. V roku 2011 bola vyhlásená za 6. najlepšiu volejbalistku Slovenska, ako aj najlepšiu športovkyňu Nitry za rok 2011. Nitru po sezóne 2011/12 opustila a stala sa hráčkou VK Doprastav Bratislava. Hneď v prvej sezóne za tento klub hrala finále extraligy žien ako aj finále pohára. V tej nasledujúcej sa jej so spoluhráčkami podarilo vyhrať extraligu žien aj Slovenský pohár.

Reprezentácia

Nikmonová bola členkou kadetskej aj juniorskej reprezentácie Slovenska, s ktorými sa zúčastnila aj vrcholových podujatí (MS a ME). Momentálne je stabilnou členkou reprezentačného družstva žien.
Dierkavce

Dierkavce alebo dierkovce zriedkavo foraminifery (lat. Foraminifera, Foraminiferida) sú taxón (často klasifikovaný ako rad a podobne) prvokov, mikroskopické morské živočíchy. 
Jednobunkovú alebo viacbunkovú schránku z rozličného materiálu vypľňa protoplazma, ktorá z nej čiastočne vystupuje ústím alebo drobnými pórmi. Dierkavce sa vyskytujú od prvohôr dodnes. Mnohé rody sa v určitých obdobiach mimoriadne rozšírili, ich schránky mali podiel na tvorbe hornín (rod Fusulina v karbóne, Discocyclina a numulity v paleogéne). Na niektorých skupinách dierkavcov je založená jemná stratigrafia druhohôr (napr. rody Globotruncana, Orbitoides) a treťohôr (numulity, Miogypsina, Globorotalia), viaceré rody žijú v dnešných moriach (rod Globigerina).
La Vacherie

Poloha

Obec má rozlohu 7,63 km². Najvyšší bod je položený 144 m n. m. a najnižší bod 26 m n. m.

Obyvateľstvo

Počet obyvateľov obce je 553 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ivica Vastić

Majstrovstvá sveta 1998

Na MS 1998 vo Francúzsku strelil gól Čile v základnej skupine, ktorým vyrovnával v 90. minúte na 1:1.

Majstrovstvá Európy 2008

V roku 2008 bol členom rakúskeho národného futbalového mužstva na Majstrovstvách Európy vo futbale 2008. V prvom zápase proti Chorvátsku striedal v 61. minúte Jürgena Säumela, ale gól nezaznamenal. V druhom zápase proti Poľsku nastúpil opäť ako striedajúci hráč a v 3. minúte nadstaveného času vyrovnal na 1:1 z pokutového kopu. Za tento gól dostáva ročne zdarma 110 litrov piva.
Na tomto šampionáte bol najstarším hráčom.
Vastić sa stal najstraším strelcom histórie Majstrovstiev Európy vo futbale vo veku 38 rokov a 257 dní, čím prekonal Portugalca Neného o 4 roky a 44 dní.
Encyclopædia Britannica

Encyclopædia Britannica je najznámejšia veľká anglická všeobecná encyklopédia a jedna z najväčších tlačených encyklopédií na svete.
Prvé vydanie vyšlo v rokoch 1768 - 1771 v Edinburghu v Škótsku v troch zväzkoch ako výraz osvietenskej snahy obsiahnuť všetky ľudské vedomosti. Neobsahovala ešte biografické heslá.
V roku 1901 práva na vydávanie encyklopédie kúpili americkí podnikatelia Horace E. Hooper a Walter M. Jackson. V roku 1911 vyšlo prvýkrát naraz všetkých 29 zväzkov 11. vydania. Táto verzia je teraz voľným dielom (public domain) a čerpá z nej anglická Wikipédia. V roku 1920 práva kúpil obchodný dom Sears, Roebuck and Company v Chicagu. Britannica vychádza s americkým pravopisom. V roku 1929 vyšlo kompletne revidované 14. vydanie. V roku 1943 po zložitých rokovaniach venoval obchodný dom práva na encyklopédiu súkromnej University of Chicago, neskoršiemu centru monetarizmu.
Od roku 1974 vychádza tretia generácia encyklopédie Britannica - 15. vydanie. Je založená na ojedinelom prístupe, rozdelenie hesiel na stručné (Micropædia), podrobné (Macropædia) a štruktúrovaný register (Propædia). Investície dosiahli 32 miliónov dolárov, čo bolo dodnes asi najviac na vydanie nejakej knihy. V roku 1985 bolo 15. vydanie revidované a teraz obsahuje 32 zväzkov. Od 90. rokov vychádza Encyclopædia Britannica na CD.
Andrej Vrábel

Životopis

Narodil sa 2. septembra 1910 v Mokrej Lúke, okres Rožňava. Po maturite (v roku 1929) v Leviciach študoval matematiku a deskriptívnu geometriu na Prírodovedeckej fakulte Karlovej univerzity v Prahe. Začal vyučovať na meštianskej škole v Ružomberku, potom na gymnáziách v Šahách, Leviciach, Liptovskom Mikuláši, v Bardejove a 6 rokov na Priemyselnej škole strojníckej v Banskej Bystrici. Znovu na gymnáziu v Leviciach, kde od roku 1951 bol riaditeľom školy. Na každom svojom pôsobisku vedel u žiakov vzbudzovať záujem o štúdium matematiky a dosahovať výborné vyučovacie výsledky. Počas pôsobenia v Banskej Bystrici sa zúčastnil SNP ako člen Revolučného národného výboru v Banskej Bystrici. Bol jedným zo zakladateľov Pobočky JSMF v Nitre. Pri jeho 75. narodeninách JSMF mu udelila Medailu za zásluhy o rozvoj matematiky a fyziky a vyslovila mu uznanie za dlhoročnú pedagogickú prácu. Pedantným plnením povinností bol vzorom svojim žiakom i svojim kolegom. Zomrel 10. marca 1991 v Leviciach. Jeho meno nesie Gymnázium Andreja Vrábla v Leviciach od roku 2000.
Tours-sur-Meymont

Poloha

Obec má rozlohu 18,09 km². Najvyšší bod je položený 823 m n. m. a najnižší bod 360 m n. m.

Obyvateľstvo

Počet obyvateľov obce je 530 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Adriana Kučerová

Kariéra

Vyštudovala Vysokú školu múzických umení v Bratislave a Conservatoire national supérieur de musique et de danse de Lyon vo Francúzsku.
Napriek svojmu nízkemu veku Adriana vystupovala na mnohých medzinárodne uznávaných miestach, ako napríklad: Munich State Opera, Glyndebourne Festival & Touring Opera, Dallas Opera, Teatro Carlo Felice Genova, Theater an der Wien, Santa Cecilia v Ríme, Berlin State Opera, Opera de Bastille v Paríži, Teatro alla Scala, Salzburg Mozart Wochen, Houston Grand Opera, Maggio Musicale Fiorentino, Salzburg Festival, Ravenna Festival a spolupracovala s dirigentmi, ako sú Daniel Barenboim a Vladimir Jurowski.
Hourc

Poloha

Obec má rozlohu 2 km². Najvyšší bod je položený 406 m n. m. a najnižší bod 266 m n. m.

Obyvateľstvo

Počet obyvateľov obce je 109 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Falgoux

Poloha

Obec má rozlohu 30,59 km². Najvyšší bod je položený 1 780 m n. m. a najnižší bod 813 m n. m.

Obyvateľstvo

Počet obyvateľov obce je 146 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bois-d’Amont

Poloha

Obec má rozlohu 12,06 km². Najvyšší bod je položený 1 310 m n. m. a najnižší bod 1 042 m n. m.

Obyvateľstvo

Počet obyvateľov obce je 1 669 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juillac (Gironde)

Poloha

Obec má rozlohu 5,86 km². Najvyšší bod je položený 108 m n. m. a najnižší bod 2 m n. m.

Obyvateľstvo

Počet obyvateľov obce je 259 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lupersat

Poloha

Obec má rozlohu 32,64 km². Najvyšší bod je položený 706 m n. m. a najnižší bod 461 m n. m.

Obyvateľstvo

Počet obyvateľov obce je 331 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Laura Vandervoortová

Životopis

Laura Vandervoort sa narodila a vyrastala v Toronte v Ontáriu, v Kanade. Jej otec je holandského pôvodu a mama je z Kanady. Od detstva až doposiaľ sa Laura venuju viacerým športom, ako príklad: futbal, karate (vlastní čierny pás druhého stupňa), basketbal, tenis, gymnastika či bejzbal. Má sestru Sarah a je si blízka s hereckým kolegom Gordonom Pinsentom.

Kariéra

Hereckú kariéru rozbehla keď mala trinásť rokov, v roku 1997. Podieľala sa niekoľkých kanadských predstaveniach a neskôr bola obsadená do niekoľkých reklám a seriálov. Jej prvá väčšia úloha, prišla až v seriály Instant Star (2004), v seriály sa objavovala celé štyri série.
Po niekoľkých menej úspešných filmoch, v roku 2007 natočila film Ten kto si dáva bacha (2007), vo filme vystupovala po boku hviezd ako Joseph Gordon - Levitt, Jeff Daniels či Isla Fisher. Tiež je známa jej úloha, sesternica Clarka Kenta, v seriály Smallville. Jej postava sa volala Kara Kent, tiež zvaná aj Supergirl.
V roku 2009 sa predstavila v dobrodružnom filme o potápačov Do hlbiny 2, ktorý nemal veľký úspech. V rovnakom roku, ju bolo možné vidieť aj v kanadskom filme Detektívka v utajení. Menšiu úlohu získala aj v seriály Votrelci kde sa predstavila ako mimozemská návštevníčka Lisa.
V roku 2011 sa zúčastnila thrilleru Výkupné, spolu s Rayom Liottom a Kevinom Zegersom. Svoj hlas tiež prepožičala jednej z postáv so animovaného seriálu Griffinovci.
V roku 2012 získala vedľajšiu postavu menom Tanya, ktorá je kolegyňou Marka Wahlberga v komediálnom filme Macík . Známa je tiež jej postava Eleny Michaels so seriálu Bitten, kde stvárnila hlavnú úlohu.
V roku 2016 sa objavila ako supervillain Indigo / Brainiac 8 v seriály Supergirl, po boku hlavnej hrdinky Melissy Benoist. V roku 2017 získala úlohu vo filme Jigsaw.

Osobný život

Aktívne bojuje za práva zvierat, v októbri 2011 sa predstavila pre spoločnosť PETA ako súčasť kampane "Exotic Skins" a v roku 2014 sa znova objavila za reklamu, ktorá protestovala proti držbe morských cicavcov v zajatí . Momentálne žije v Los Angeles.
Citroën Type H

Verzie

Citroën vyberal z ôsmich projektov a posledný projekt s číslom 8 šiel do výroby. Model tak dostal ôsme písmeno v abecede H. Prvé verzie mali názov len H. Neskôr bol zmenený na HY.
Ostatné verzie - HX (zmenšená ložná kapacita), HZ, HW (zväčšená ložná kapacita). Niekedy bol označovaný aj ako model 1600. Vo francúzsku si pre svoj tvar získal pomenovanie "prasací nos".

Technika

Využíval technológie vtedajších rozšírených modelov s predným náhonom. Prebral tak napríklad motorizácie a prevodovky z modelu Citroën Traction Avant. Svetlá a tachometer z modelu Citroën 2CV.
Karoséria bola inšpirovaná lietadlami Junkers Ju 52. Vlnovitý plech dodával konštrukcií pevnosť pri zachovaní minimálnej ceny a výrobných nákladov. Dvere sa otvárali dozadu. V roku 1964 sa zmenilo čelné sklo z dvojitého na jedno. Model prešiel mnohými technickými inováciami až do roku 1981, no jeho dizajn bol zmenený minimálne. Nahradili ho dodávky modernej koncepcie Citroën C25 a Citroën C35.

Podvozok

Pôvodný model prebral koncepciu z modelu Traction Avant. Vpredu boli 4 klasické tlmiče a vzadu 2. Zaujímavým riešením bol rôzny rázvor náprav na pravej (2,50m) a ľavej strane (2,53m). To zabezpečovalo že cez priečnu nerovnosť prechádzalo vždy iba jedno koleso a zvyšovalo tak komfort. V roku 1972 bol na trh uvedený model vo verzii Ambulancia, ktorý využíval hydropneumatické odpruženie na zadnej náprave, pre vyšší komfort pacientov.